pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 58-5/2565
วันจันทร์ที่ 30 พฤษภาคม 2565
ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 58-5/2565
ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 58-5/2565
ปลัดฯ กอบชัย เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 58-5/2565
วันนี้ (30 พฤษภาคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 58-5/2565 โดยมี นายภานุวัฒน์ ตริยางกูรศรี รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม รักษาราชการแทนในตําแหน่งผู้ตรวจราชการกระทรวงอุตสาหกรรม ผู้บริหาร และผู้ทรงคุณวุฒิ เข้าร่วม ผ่านระบบออนไลน์ Zoom Meeting ณ ห้องประชุม อก.1 สํานักงานปลัดกระทรวงอุตสาหกรรม
โดยการประชุมฯ ดังกล่าว ได้มีการพิจารณาเรื่องผลการดําเนินงานต่าง ๆ ของ กองทุนพัฒนาเอสเอ็มอีตามแนวประชารัฐ และที่สําคัญคือ แผนบริหารความเสี่ยงประจําปีงบประมาณ พ.ศ. 2565 ตลอดจนแนวทางและมาตรการในการส่งเสริมและสนับสนุนผู้ประกอบการ SMEs ที่เป็นผู้ได้รับสินเชื่อกองทุน และ SMEs อื่น ๆ ที่ได้รับผลกระทบจากสถานการณ์ COVID-19
รัฐบาลไทย-ข่าวทำเนียบรัฐบาล-นายกรัฐมนตรีเผยข่าวดีแอสตร้าฯ ยืนยันเร่งส่งวัคชีนให้ครบ 61 ล้านโดสในสิ้นปีนี้ ช่วยสร้างภูมิคุ้มกันหมู่ ฟื้นเศรษฐกิจเร็วขึ้น พร้อมเตรียมสั่งซื้อวัคชีนสูตรใหม่ปีหน้า
วันจันทร์ที่ 23 สิงหาคม 2564
นายกรัฐมนตรีเผยข่าวดีแอสตร้าฯ ยืนยันเร่งส่งวัคชีนให้ครบ 61 ล้านโดสในสิ้นปีนี้ ช่วยสร้างภูมิคุ้มกันหมู่ ฟื้นเศรษฐกิจเร็วขึ้น  พร้อมเตรียมสั่งซื้อวัคชีนสูตรใหม่ปีหน้า
นายกรัฐมนตรีเผยข่าวดีแอสตร้าฯ ยืนยันเร่งส่งวัคชีนให้ครบ 61 ล้านโดสในสิ้นปีนี้ ช่วยสร้างภูมิคุ้มกันหมู่ ฟื้นเศรษฐกิจเร็วขึ้น  พร้อมเตรียมสั่งซื้อวัคชีนสูตรใหม่ปีหน้า รับมือไวรัสกลายพันธุ์
วันนี้ (23 สิงหาคม 2564) ที่ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ประชุมทางไกลร่วมกับนายปาสคาล โซริออต (Mr.Pascal Claude Roland Soriot) ประธานเจ้าหน้าที่บริหาร (CEO) บริษัท แอสตร้าเซนเนก้า จํากัด หารือกรอบความร่วมมือด้านสาธารณสุขในการป้องกันโควิด-19 ในภาวะที่มีแพร่ระบาดจากไวรัสกลายพันธุ์อย่างรวดเร็ว โดย บริษัท แอสตร้าเซนเนก้า ได้ประสานความร่วมมือกับกระทรวงสาธารณสุข ยืนยันจะเร่งส่งมอบวัคซีน ที่เหลือให้ครบ 61 ล้านโดส ภายในเดือนธันวาคม 2564 นี้อย่างแน่นอน และ จะช่วยให้จํานวนยอดการจัดหาวัคซีนทุกประเภทในสิ้นปีนี้รวมกันเกินกว่า 120 ล้านโดส ครอบคลุมประชากรกว่า 60 ล้านคน ซึ่งเร็วกว่าแผนเดิมที่ตั้งเป้าจะจัดหาวัคซีน 100 ล้านโดส สําหรับประชากร 50 ล้านคน ถือเป็นข่าวดีต่อการสร้างภูมิคุ้มกันหมู่ที่เร็วขึ้น ลดภาระระบบสาธารณสุขไทย ช่วยให้ประชาชนกลับมาใช้ชีวิตปกติและฟื้นฟูเศรษฐกิจได้เร็วขึ้นอีกด้วย
โฆษกประจําสํานักนายกรัฐมนตรี ยังเปิดเผยว่า นายกรัฐมนตรีและประธานเจ้าหน้าที่บริหาร บริษัท แอสตร้าเซนเนก้า จํากัด ยังได้หารือในการเตรียมป้องกันโควิด-19 ในปีหน้า ที่อาจมีการกลายพันธุ์เพิ่มขึ้น ซึ่งบริษัท แอสตร้าเซนเนก้า อยู่ระหว่างการพัฒนาวัคชีนโควิด-19 สูตรใหม่เพิ่มประสิทธิภาพ ให้สามารถป้องกันไวรัสกลายพันธุ์ได้ดียิ่งขึ้น โดยไทยยังมีสิทธิ์เลือกวัคชีนสูตรใหม่นี้ เพื่อรับมือวิวัฒนาการของไวรัสได้ดีขึ้นด้วย ทั้งนี้ รัฐบาลไทยยังมีแผนสั่งซื้อวัคซีนแอสตร้าเซนเนก้าเพิ่มอีก 60 ล้านโดสสําหรับปี 2565 ซึ่งคาดว่าข้อตกลงดังกล่าวจะสรุปได้ภายในเดือน กันยายน 2564 นี้
รัฐบาลไทย-ข่าวทำเนียบรัฐบาล- มาตรการป้องกันภัยช่วงฤดูฝน
วันพฤหัสบดีที่ 1 กรกฎาคม 2564
มาตรการป้องกันภัยช่วงฤดูฝน
วันศุกร์ที่ 25 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลดําเนินมาตรการป้องกันภัยในช่วงฤดูฝน ตลอดจนวางแผนบริหารจัดการน้ําให้เพียงพอทั่วถึงจนถึงฤดูแล้งครั้งหน้า โดยประเมินและชี้เป้าพื้นที่เสี่ยงเกิดอุทกภัยและพื้นที่เสี่ยงขาดน้ํา วางแผนบริหารน้ําในพื้นที่ลุ่มต่ํา ปรับปรุงเกณฑ์ในการบริหารน้ําในแหล่งน้ําขนาดใหญ่ ขนาดกลาง และเขื่อน ซ่อมแซมปรับปรุงโครงสร้างที่เกี่ยวข้องกับการบังคับและระบายน้ํา สํารวจและกําจัดสิ่งกีดขวางทางน้ํา เตรียมและวางแผนเครื่องมือ อุปกรณ์ รวมถึงบุคลากรให้พร้อมปฏิบัติงานได้ทันสถานการณ์ตลอด 24 ชั่วโมง เพิ่มประสิทธิภาพการจัดสรรและใช้น้ําอย่างเหมาะสม ประชาสัมพันธ์ให้ประชาชนรู้สถานการณ์อย่างต่อเนื่อง และติดตามประเมินสถานการณ์เพื่อปรับมาตรการให้เหมาะสมอยู่เสมอ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม.เห็นชอบร่างแถลงการณ์ร่วมเชิงยุทธศาสตร์ไทย – สหราชอาณาจักร ปูทางสู่การค้าเสรี
วันอังคารที่ 21 มิถุนายน 2565
ครม.เห็นชอบร่างแถลงการณ์ร่วมเชิงยุทธศาสตร์ไทย – สหราชอาณาจักร ปูทางสู่การค้าเสรี
ครม.เห็นชอบร่างแถลงการณ์ร่วมเชิงยุทธศาสตร์ไทย – สหราชอาณาจักร ปูทางสู่การค้าเสรี
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 21 มิถุนายน 2565 ว่า ครม.เห็นชอบร่างแถลงการณ์ร่วมของการหารือเชิงยุทธศาสตร์ไทย - สหราชอาณาจักร ครั้งที่ 4 (4th Session of Thailand - United Kingdom Strategic Dialogue: SD) ซึ่งจะมีการรับรองร่างแถลงการณ์ร่วมในวันที่ 30 มิถุนายน 2565 ณ กรุงลอนดอน สหราชอาณาจักร โดยสหราชอาณาจักรเป็นเจ้าภาพ
ร่างแถลงการณ์ร่วมฉบับนี้ มีวัตถุประสงค์เพื่อแสดงเจตนารมณ์ทางการเมืองในการส่งเสริมและขับเคลื่อนความร่วมมือระหว่างสองประเทศในสาขาต่างๆ ที่เป็นประโยชน์ร่วมกัน อาทิ
1.ด้านการต่างประเทศ อาทิ 1)จัดทําความตกลงยกเว้นการตรวจลงตราสําหรับผู้ถือหนังสือเดินทางทูตระหว่างสองประเทศ 2)ประสานงานกันอย่างใกล้ชิดผ่านเวทีพหุภาคี
2.ด้านเศรษฐกิจ เช่น 1)ร่วมมือกันจัดการกับอุปสรรคทางการค้า 2)พัฒนาความเป็นหุ้นส่วนทางการค้าระดับสูง (Enhanced Trade Partnership: ETP) ซึ่งเป็นการวางรากฐานสู่การจัดทําความตกลงเขตการค้าเสรี (FTA) และ 3)รับทราบแผนการขยายความร่วมมือทางวิชาการในสาขาการเงิน
3.ด้านความมั่นคง เช่น 1)จัดบันทึกความเข้าใจว่าด้วยการต่อต้านการก่อการร้ายระหว่างไทยกับสหราชอาณาจักร 2)ความร่วมมือระหว่างผู้เชี่ยวชาญ เจ้าหน้าที่ด้านความมั่นคงทางทะเลของทั้งสองประเทศ เพื่อปรับปรุงระบบรักษาความปลอดภัยของท่าเรือพาณิชย์หลักของไทย
4.ด้านสาธารณสุข อาทิ พัฒนาข้อเสนอการจัดทําตราสารระหว่างประเทศว่าด้วยโรคระบาดผ่านกลไกการเจรจาระหว่างรัฐภายใต้องค์การอนามัยโลก และความร่วมมือด้านสาธารณสุขในสาขาต่าง ๆ
5.ด้านการศึกษา อาทิ ส่งเสริมความเป็นหุ้นส่วนด้านการอุดมศึกษา โดยแลกเปลี่ยนการวิจัยระหว่างกัน
6.ด้านสิ่งแวดล้อม อาทิ 1)ร่วมกันหาแนวทางจัดการกับการเปลี่ยนแปลงสภาพภูมิอากาศ ตามข้อตกลงปารีส (Paris Agreement) 2)สหราชอาณาจักรสนับสนุนไทยในการบรรลุเป้าหมายความเป็นกลางทางคาร์บอนภายในปี ค.ศ. 2050 และการปล่อยก๊าซเรือนกระจกสุทธิเป็นศูนย์ภายในปี ค.ศ.2065
7.ด้านวิทยาศาสตร์ เทคโนโลยี นวัตกรรมและดิจิทัล อาทิ สนับสนุนความเป็นหุ้นส่วนระหว่างภาคเอกชน สถาบันวิจัย และสถาบันอุดมศึกษา เพื่อแลกเปลี่ยนและพัฒนาขีดความสามารถด้านวิทยาศาสตร์ เทคโนโลยี และนวัตกรรม (Science Technology and Innovation: STI)
8.ด้านอาเซียน อาทิ กระชับความสัมพันธ์ระหว่างอาเซียนกับสหราชอาณาจักร และร่วมกันทํางานเพื่อช่วยเหลือด้านมนุษยธรรมและการจัดการภัยพิบัติต่อวิกฤตในเมียนมา
รัฐบาลไทย-ข่าวทำเนียบรัฐบาล-​รัฐบาลเผย 2 เดือนคนไทยจองสิทธิเราเที่ยวด้วยกันใกล้เต็ม เหลือ 2 แสนสิทธิจากทั้งหมด 2 ล้านสิทธิ กระตุ้นท่องเที่ยวในประเทศทุกภูมิภาคฟื้นตัวต่อเนื่อง
วันอาทิตย์ที่ 10 เมษายน 2565
​รัฐบาลเผย 2 เดือนคนไทยจองสิทธิเราเที่ยวด้วยกันใกล้เต็ม เหลือ 2 แสนสิทธิจากทั้งหมด 2 ล้านสิทธิ กระตุ้นท่องเที่ยวในประเทศทุกภูมิภาคฟื้นตัวต่อเนื่อง
​รัฐบาลเผย 2 เดือนคนไทยจองสิทธิเราเที่ยวด้วยกันใกล้เต็ม เหลือ 2 แสนสิทธิจากทั้งหมด 2 ล้านสิทธิ กระตุ้นท่องเที่ยวในประเทศทุกภูมิภาคฟื้นตัวต่อเนื่อง
วันที่ 10 เม.ย. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่รัฐบาลได้มีโครงการเราเที่ยวด้วยกัน เฟส4 โดยเปิดให้ประชาชนลงทะเบียนเพื่อจองสิทธิตามโครงการตั้งแต่วันที่ 1 ก.พ. 2565 และเริ่มเดินทางท่องเที่ยวได้ตั้งแต่วันที่ 8 ก.พ. 2565 เป็นต้นมา ปรากฏว่าประชาชนได้ให้ความสนใจเป็นจํานวนมาก โดย ณ วันที่ 9 เม.ย. 2565 ประมาณ 2 เดือนหลังการเริ่มโครงการ ได้มีผู้จองสิทธิห้องพักแล้วเกือบ 1.8 ล้านสิทธิ จากทั้งหมด 2 ล้านสิทธิ ทําให้เหลือสิทธิห้องพักอยู่ประมาณ 2 แสนสิทธิเท่านั้น ส่วนจํานวนสิทธิตั๋วเครื่องบินนั้นยังเหลือสิทธิอยู่ 5.37 แสนสิทธิ จากทั้งหมด 6 แสนสิทธิ
“โครงการเราเที่ยวด้วยกันได้ช่วยบรรเทาผลกระทบของผู้ประกอบการจากโควิด19 และยังผลให้ภาคการท่องเที่ยวในประเทศฟื้นตัวได้ต่อเนื่องตามเป้าหมายของรัฐบาล ที่ได้ออกมาตรการต่างๆ เพื่อกระตุ้นให้เกิดการท่องเที่ยวในประเทศมากยิ่งขึ้นในช่วงที่ต่างชาติยังกลับมาไม่ได้เต็มที่และรัฐบาลต้องผ่อนคลายมาตรการการเข้าประเทศอย่างค่อยเป็นค่อยไปควบคู่กับการเฝ้าระวังการแพร่ระบาดของโควิด19 ” น.ส.ไตรศุลี กล่าว
รองโฆษกประจําสํานักนายกรัฐมนตรี กล่าวว่า การท่องเที่ยวแห่งประเทศไทย (ททท.) ได้รายงานสถานการณ์การท่องเที่ยวในประเทศช่วงไตรมาสแรก ปี2565 (ม.ค.-มี.ค.) ว่ามีจํานวนผู้เยี่ยมเยือนชาวไทย 29.70 ล้านคน-ครั้ง เพิ่มขึ้นร้อยละ 73 เมื่อเทียบกับช่วงเดียวกันของปี 2564 มีรายได้ทางการท่องเที่ยว 135,335 ล้านบาท เพิ่มขึ้นร้อยละ 53 ซึ่งมีปัจจัยสนับสนุนทั้งในเรื่องของการผ่อนคลายมาตรการโควิด19 ประชาชนได้รับวัคซีนที่ครอบคลุม ตลอดจนมาตรการกระตุ้นของภาครัฐอย่างโครงการเราเที่ยวด้วยกันเฟส3 ที่สิ้นสุดในเดือนม.ค. และต่อเนื่องด้วยเฟส4 ในเดือน ก.พ. เป็นต้นมา
สําหรับไตรมาสที่2 (เม.ย.-มิ.ย.) ททท. ได้ประเมินว่าการท่องเที่ยวในประเทศยังเติบโตอย่างต่อเนื่องและเป็นการเติบโตในทุกภูมิภาคทั้งกรุงเทพมหานคร ภาคกลาง ภาคตะวันออกเฉียงเหนือ ภาคเหนือ และภาคใต้ โดยคาดว่าจะมีจํานวนผู้เยี่ยมเยือนชาวไทย 22.98 ล้านคน-ครั้ง เพิ่มขึ้นร้อยละ 210 มีรายได้ทางการท่องเที่ยว 105,265 ล้านบาท เพิ่มขึ้นร้อยละ 205 ซึ่งการเติบโตสูงส่วนหนึ่งมาจากการเทียบกับช่วงเดียวกันของปี 2564 ที่ไตรมาสที่2 มีการแพร่ระบาดของโควิด19 แต่การฉีดวัคซีนยังไม่ครอบคลุม ขณะที่ปัจจัยเฉพาะของปีนี้คือการผ่อนคลายมาตรการที่ต่อเนื่อง และการมีโครงการภาครัฐสนับสนุน เช่น เราเที่ยวด้วยกัน เฟส4
ทั้งนี้ โครงการเราเที่ยวด้วยกัน เฟส4 มีระยะเวลาดําเนินโครงการตั้งแต่ 1 ก.พ.-31 พ.ค. 2565 โดยเปิดให้ประชาชนใช้สิทธิจองที่พักถึงวันที่ 23 พ.ค. 2565 เดินทางท่องเที่ยววันสุดท้ายในวันที่ 31 พ.ค. 2565 และสามารถลงทะเบียนเพื่อรับสิทธิตั๋วเครื่องบินถึงเวลา 21.00 น. ของวันที่ 5 มิ.ย. 2565
..................
รัฐบาลไทย-ข่าวทำเนียบรัฐบาล-สธ.ชื่นชมและขอขอบคุณเครือข่าย “ครัวกลางชุมชน คนขอนแก่นไม่ทอดทิ้งกัน” ร่วมรับมือโควิด 19 และมอบเอกสารวัสดุให้เป็นหลักฐานทางประวัติศาสตร์สาธารณสุข
วันอาทิตย์ที่ 12 มิถุนายน 2565
สธ.ชื่นชมและขอขอบคุณเครือข่าย “ครัวกลางชุมชน คนขอนแก่นไม่ทอดทิ้งกัน” ร่วมรับมือโควิด 19  และมอบเอกสารวัสดุให้เป็นหลักฐานทางประวัติศาสตร์สาธารณสุข
กระทรวงสาธารณสุข ชื่นชมและขอบคุณเครือข่าย “ครัวกลางชุมชน คนขอนแก่นไม่ทอดทิ้งกัน” นําเอกสารและวัสดุมอบให้หอจดหมายเหตุสาธารณสุขแห่งชาติ เพื่อเป็นส่วนหนึ่งของหลักฐานทางประวัติศาสตร์สาธารณสุขที่แสดงถึงความเข้มแข็งของเครือข่ายสังคมไทย
ทําให้ผ่านพ้นวิกฤติในช่วงที่มีการแพร่ระบาดของโรคโควิด19
นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า สถานการณ์โควิด19ตลอด2ปีที่ผ่าน นับเป็นวิกฤตการณ์ภัยสุขภาพที่รุนแรงที่สุดในรอบ100ปี ส่งผลกระทบต่อประชาชนในทุกมิติทั้งด้านสุขภาพ คุณภาพชีวิต เศรษฐกิจ และสังคม จนถึงปัจจุบันสถานการณ์ดีขึ้นมาก อยู่ในช่วงสิ้นสุดการระบาดใหญ่เข้าสู่การเป็นโรคประจําถิ่น ซึ่งความสําเร็จดังกล่าวเกิดขึ้นได้จากความร่วมมือของทุกภาคส่วน โดยเฉพาะภาคประชาชน ทั้งนี้ กระทรวงสาธารณสุขต้องขอชื่นชมและขอบคุณเครือข่าย “ครัวกลางชุมชน คนขอนแก่นไม่ทอดทิ้งกัน” ที่เดินทางจากจังหวัดขอนแก่นเพื่อนําวัสดุและเอกสารจดหมายเหตุมามอบให้กับหอจดหมายเหตุสาธารณสุขแห่งชาติ สํานักวิชาการสาธารณสุข สํานักงานปลัดกระทรวงสาธารณสุข
นพ.รุ่งเรือง กิจผาติ หัวหน้าที่ปรึกษาระดับกระทรวงและหัวหน้าสํานักวิชาการสาธารณสุข กล่าวว่า กระทรวงสาธารณสุขให้ความสําคัญกับการรับมือสถานการณ์โควิด19ด้วยการทํางานอาศัยหลักวิชาการ พัฒนานโยบายและนวัตกรรม เพื่อรับมือกับสถานการณ์ รวมถึงการเรียนรู้จากประสบการณ์มาอย่างต่อเนื่อง และปัจจุบันเตรียมพร้อมเข้าสู่การเป็นโรคประจําถิ่น ซึ่งเกิดจากความร่วมมือของทุกภาคส่วน ทั้งภาครัฐ ภาคเอกชน ภาคประชาสังคม และประชาชน ส่งผลให้ประเทศไทยก้าวผ่านวิกฤติมาได้
สําหรับการรับมอบวัสดุและเอกสารจดหมายเหตุให้กับหอจดหมายเหตุสาธารณสุขแห่งชาติ กระทรวงสาธารณสุข เป็น1ใน6กรณีตัวอย่างการบันทึกหลักฐานทางประวัติศาสตร์สุขภาพภาคประชาชน ของโครงการ “จัดทําบันทึกเหตุการณ์สําคัญในสถานการณ์โรคโควิด19 :รวมพลังพลเมืองตื่นรู้ ช่วยชาติสู้ภัยโควิด19”ซึ่งกรณี “ครัวกลางชุมชน คนขอนแก่นไม่ทอดทิ้งกัน” ได้แสดงให้เห็นถึงความเข้มแข็งของเครือข่ายสังคมไทย ทั้งภาคประชาสังคม องค์กรปกครองส่วนท้องถิ่น ที่ร่วมกันขับเคลื่อนการช่วยเหลือประชาชนที่ได้รับผลกระทบจากโควิด19ในพื้นที่เทศบาลนครขอนแก่น และส่งเสริมให้ชาวชุมชนช่วยเหลือชุมชน เกิดความรักใคร่กลมเกลียว โดยการจัดตั้ง “ครัวกลางชุมชนฯโซน1-6”ดําเนินการภายใต้แนวคิด “มีก็จ่าย ไม่มีก็แจก ใจดีก็บริจาค” นํารายได้มาซื้อวัตถุดิบประกอบอาหารใส่ปิ่นโตให้ผู้ที่ประสบปัญหา รวมถึงดูแลผู้พิการ ผู้สูงอายุ ผู้ที่เข้ารับการกักตัว ให้ได้รับประทานอาหารที่มีคุณภาพ เน้นคุณค่าทางโภชนาการ ช่วยลดค่าใช้จ่ายด้านอาหารได้ครัวเรือนละ200บาทต่อมื้อ ซึ่งเอกสารและวัสดุที่ได้รับในครั้งนี้ จะถูกเก็บรักษาเป็นหลักฐานทางประวัติศาสตร์ เป็นสมบัติอันทรงคุณค่าของชาติ รวมถึงเป็นกรณีศึกษาให้คนรุ่นหลังได้เรียนรู้ในช่วงที่มีการแพร่ระบาดของโรคโควิด19ต่อไป
*************************************** 12มิถุนายน 2565
รัฐบาลไทย-ข่าวทำเนียบรัฐบาล-          รมว.เฮ้ง ส่งที่ปรึกษา มอบสิทธิประโยชน์แก่ญาติลูกจ้างโครงการเคลื่อนย้ายแรงงาน  ที่ประสบอุบัติเหตุเสียชีวิต จ.เพชรบุรี
วันอาทิตย์ที่ 19 กันยายน 2564
รมว.เฮ้ง ส่งที่ปรึกษา มอบสิทธิประโยชน์แก่ญาติลูกจ้างโครงการเคลื่อนย้ายแรงงาน ที่ประสบอุบัติเหตุเสียชีวิต จ.เพชรบุรี
- -
เมื่อวันที่ 18 กันยายน 2564นายสุชาติ ชมกลิ่น รัฐมนตรีว่าการกระทรวงแรงงานมอบหมายให้
นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงานลงพื้นที่ให้ความช่วยเหลือลูกจ้างบริษัท แคล-คอมพ์ อิเล็กทรอนิกส์ (ประเทศไทย) จํากัด (มหาชน) จากโครงการเคลื่อนย้ายแรงงานอย่างเป็นระบบ
ซึ่งบูรณาการระหว่างกระทรวงแรงงานและศูนย์อํานวยการบริหารจังหวัดชายแดนภาคใต้ (ศอ.บต.) ที่ประสบอุบัติเหตุจนเสียชีวิต โดยมี หัวหน้าส่วนราชการของหน่วยงานในสังกัดกระทรวงแรงงานจังหวัดเพชรบุรี ทั้ง 5 ส่วนงาน นายสมศักดิ์ นิลยาภรณ์ กํานันตําบลสระพัง และนายธีรวัฒน์ รัตนสิงห์ รองนายกฯ อบต. หนองปรง ร่วมลงพื้นที่ให้การช่วยเหลือในครั้งนี้ด้วย โดยนางธิวัลรัตน์กล่าวว่าท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชาและกระทรวงแรงงาน ภายใต้การกํากับดูแลของพล.อ.ประวิตร วงษ์สุวรรณ รองนายกรัฐมนตรีได้ติดตามสถานการณ์ด้านแรงงานและแสดงความเสียใจมายังครอบครัวของลูกจ้างที่ประสบอุบัติเหตุ จึงได้กําชับให้กระทรวงแรงงานดําเนินการให้ความช่วยเหลือเพื่อให้ได้รับสิทธิประโยชน์ความคุ้มครองตามกฎหมาย
นางธิวัลรัตน์กล่าวต่อว่า รัฐมนตรีว่าการกระทรวงแรงงาน ท่านสุชาติ ชมกลิ่น ได้มอบหมายให้ดิฉันและคณะ ลงพื้นที่จังหวัดเพชรบุรี เพื่อให้การช่วยเหลือลูกจ้างจากโครงการเคลื่อนย้ายแรงงานอย่างเป็นระบบ ซึ่งบูรณาการระหว่างกระทรวงแรงงานและศูนย์อํานวยการบริหารจังหวัดชายแดนภาคใต้ (ศอ.บต.) ที่ประสบอุบัติเหตุจนเสียชีวิต โดยท่านรัฐมนตรีได้ฝากแสดงความเสียใจกับญาติผู้เสียชีวิต และได้มอบหมายให้สํานักงานประกันสังคมจังหวัดเพชรบุรีประสานกับครอบครัวของนางสาวซาฟีระห์ มานะ ที่เสียชีวิต เพื่อดูแลด้านสิทธิประโยชน์ของผู้เสียชีวิต โดยในเบื้องต้นดิฉันและหัวหน้าในสังกัดกระทรวงแรงงานจังหวัดเพชรบุรีได้มอบเงินส่วนตัวช่วยเหลือจํานวน 7,000 บาท และบริษัท แคล-คอมพ์ อิเล็กทรอนิกส์ (ประเทศไทย) จํากัด (มหาชน) ได้มอบเงินช่วยเหลืออีกจํานวน 20,000 บาท
นอกจากนี้ ตามสิทธิของผู้ประกันตนมาตรา 33 แล้ว เมื่อเสียชีวิตจะได้รับค่าทําศพจากสํานักงานประกันสังคมอีก จํานวน 50,000 บาท
ทั้งนี้ ผู้เสียชีวิต เป็นเยาวชนอายุ 22 ปี จาก 3 จังหวัดชายแดนภาคใต้ มีภูมิลําเนาอยู่ที่จังหวัดนราธิวาส โดยได้เข้าทํางานที่บริษัท แคล-คอมพ์ อิเล็กทรอนิกส์ (ประเทศไทย) จํากัด (มหาชน) ซึ่งขณะที่ทํางานอยู่ที่บริษัทฯ ได้ 7 เดือน ผู้เสียชีวิตได้คลอดบุตรอายุเพียง 15 วัน ได้เกิดอุบัติเหตุลื่นล้มในห้องน้ําซึ่งได้เข้ารับการรักษาตัวอยู่ที่โรงพยาบาลพระจอมเกล้า จากนั้นได้เสียชีวิตลงระหว่างที่เดินทางกลับบ้านที่จังหวัดนราธิวาส สําหรับทารกซึ่งได้ฝากเลี้ยงไว้กับบริษัทจัดหางาน ทีดับบลิว จํากัด ทางบริษัทฯ ได้ส่งทารกกลับไปอยู่กับครอบครัวที่จังหวัดนราธิวาสเรียบร้อยแล้ว
------------------------------
กองเผยแพร่และประชาสัมพันธ์
19 กันยายน 2564
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สั่งการให้เข้มข้นควบคุม ย้ำตอนนี้ยังไม่มีผู้ป่วยติดเชื้อฝีดาษลิงเพิ่ม ขอประชาชนอย่าตื่นตระหนก
วันพุธที่ 27 กรกฎาคม 2565
โฆษกรัฐบาลเผย นายกฯ สั่งการให้เข้มข้นควบคุม ย้ําตอนนี้ยังไม่มีผู้ป่วยติดเชื้อฝีดาษลิงเพิ่ม ขอประชาชนอย่าตื่นตระหนก
โฆษกรัฐบาลเผย นายกฯ สั่งการให้เข้มข้นควบคุม ย้ําตอนนี้ยังไม่มีผู้ป่วยติดเชื้อฝีดาษลิงเพิ่ม ขอประชาชนอย่าตื่นตระหนก
วันนี้ (27 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่าจากกรณีที่เป็นข่าวว่ามีผู้ป่วยต้องสงสัยว่าจะติดเชื้อฝีดาษลิง มารักษายัง โรงพยาบาลวชิระภูเก็ต นั้น ขอยืนยันว่า ยังไม่มีผู้ป่วยติดเชื้อฝีดาษลิงเพิ่ม
โดยขณะนี้ นายแพทย์สาธารณสุขจังหวัดภูเก็ต ยืนยันยังไม่พบผู้ป่วยติดเชื้อฝีดาษลิงในจังหวัดภูเก็ตเพิ่ม ส่วนผู้ที่มีอาการป่วยต้องสงสัยว่าจะติดเชื้อได้ผ่านการตรวจสอบแล้วไม่พบเชื้อ ซึ่งกลุ่มสัมผัสเสี่ยงสูงที่ทางจังหวัดเฝ้าระวังอยู่ ทั้งหมด 33 คน ทุกคนยังปกติ
ส่วนที่มารับการรักษาเป็นผู้ป่วยชายไทย มีอาการไข้ และตุ่ม ผื่นขึ้นตามตัว จึงได้ตรวจหาเชื้อฝีดาษลิง ซึ่งไม่ได้เกี่ยวข้องกลับผู้ป่วยชาวไนจีเรียรายแรก การค้นพบชายไทยคนนี้เป็นกลไกการตรวจจับโรคตามระบบสาธารณสุขที่ได้วางไว้ โดยชายคนดังกล่าวขณะนี้รับการรักษาในโรงพยาบาลและได้มีการตรวจหาเชื้อ ซึ่งอยู่ระหว่างรอผลการยืนยันจากห้องปฏิบัติการ คณะแพทยศาสตร์ จุฬาลงกรณ์มหาวิทยาลัย และในระหว่างนี้ได้มีการแยกและกักตัวเพื่อรอดูอาการ ตามมาตรการเฝ้าระวังของทีมสาธารณสุข ขอประชาชนอย่าตื่นตระหนก
ทั้งนี้ สําหรับอาการฝีดาษลิงที่เข้าข่ายสงสัยจะต้องเฝ้าระวังในผู้ที่เดินทางมาจากประเทศที่มีความเสี่ยง คือ
-มีไข้ตั้งแต่ 38 องศาเซลเซียส
หรือ มีไข้ร่วมกับมีอาการหนึ่งอาการ ได้แก่
- เจ็บคอ ปวดศีรษะ ปวดกล้ามเนื้อ ปวดหลัง และต่อมน้ําเหลืองโต
-ประกอบกับมีผื่นกระจายตามลําตัว มีลักษณะเป็นตุ่มนูน ตุ่มน้ําใส ตุ่มหนอง หรือตุ่มตกสะเก็ด - และเดินทางมาจากหรืออาศัยอยู่ใน ประเทศที่มีการรายงานการระบาดของโรคฝีดาษลิงในประเทศภายใน 21 วัน
นายธนกรฯ เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการทุกหน่วยงานที่เกี่ยวข้องให้เข้มงวด ควบคุมมาตรการเฝ้าระวัง ทั้งนี้ ในส่วนของ จ. ภูเก็ตมีมาตรการเฝ้าระวังโรคฝีดาษลิงอย่างเข้มข้น ซึ่งหาก โรงพยาบาลใดพบผู้ป่วยที่มีตุ่ม ผื่นแดง มารักษา ก็จะทําการตรวจหาเชื้อฝีดาษลิงด้วย
รัฐบาลไทย-ข่าวทำเนียบรัฐบาล-นายกรัฐมนตรีติดตามสถานการณ์นักท่องเที่ยวเข้าไทยเพิ่มต่อเนื่อง มอบกระทรวงคมนาคมประสานหน่วยงานเกี่ยวข้องเตรียมทุกระบบบริการให้มีความพร้อม
วันอังคารที่ 12 เมษายน 2565
นายกรัฐมนตรีติดตามสถานการณ์นักท่องเที่ยวเข้าไทยเพิ่มต่อเนื่อง มอบกระทรวงคมนาคมประสานหน่วยงานเกี่ยวข้องเตรียมทุกระบบบริการให้มีความพร้อม
นายกรัฐมนตรีติดตามสถานการณ์นักท่องเที่ยวเข้าไทยเพิ่มต่อเนื่อง มอบกระทรวงคมนาคมประสานหน่วยงานเกี่ยวข้องเตรียมทุกระบบบริการให้มีความพร้อม กระทรวงการท่องเที่ยวฯ ประสานผู้ประกอบการโรงแรมจัดกําลังคนและรถรับส่งผู้โดยสารให้เพียงพออํานวยความสะดวกผู้เดินทาง
วันที่ 12 เม.ย. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า หลังจากศูนย์บริหารสถานการณ์โควิด19 หรือ ศบค. ได้ผ่อนคลายมาตรการการเดินทางเข้าราชอาณาจักรเพิ่มเติมโดยการยกเลิกการใช้ผลตรวจ RT-PCR 72 ชั่วโมงก่อนเดินทางเข้าประเทศไทยตั้งแต่วันที่ 1 เม.ย. เป็นต้นมา พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ติดตามสถานการณ์การเดินทางเข้าประเทศไทยของนักท่องเที่ยวอย่างใกล้ชิด เพื่อเป็นข้อมูลประกอบการปรับปรุงมาตรการต่างๆ ที่อยู่ระหว่างการพิจารณาของ ศบค. เพื่อประกาศและดําเนินการในระยะต่อไป
ทั้งนี้ พบว่าการโดยสารทางอากาศยานเพิ่มขึ้นอย่างต่อเนื่องโดยเฉพาะในช่วงเทศกาลสงกรานต์ ที่บริษัท ท่าอากาศยานไทย จํากัด (มหาชน) (ทอท.) ได้ประเมินว่าระหว่างวันที่ 11 – 17 เม.ย. 2565 ท่าอากาศยานทั้ง 6 แห่งของ ทอท. ประกอบด้วย ท่าอากาศยานสุวรรณภูมิ, ดอนเมือง, เชียงใหม่, แม่ฟ้าหลวง เชียงราย, ภูเก็ต และหาดใหญ่ จะมีเที่ยวบินประมาณ 9,310 เที่ยวบิน เพิ่มขึ้น 14.48% เทียบกับช่วงเดียวกันของปีก่อน โดยเป็นเที่ยวบินระหว่างประเทศ 2,490 เที่ยวบิน และเที่ยวบินภายใน ประเทศช 6,820 เที่ยวบิน จํานวนผู้โดยสารที่เดินทางประมาณ 1 ล้านคน เพิ่มขึ้น 103.07% แบ่งเป็นเป็นผู้โดยสารที่เดินทางเข้า-ออกระหว่างประเทศ 238,800 คน และผู้โดยสารภายในประเทศ 843,220 คน
น.ส.ไตรศุลี กล่าวว่า นายกรัฐมนตรีได้มอบหมายกระทรวงคมนาคมให้ติดตามแนวโน้มจํานวนผู้เดินทางเข้า-ออกประเทศไทยอย่างต่อเนื่อง พร้อมกับประสาน ศูนย์ปฏิบัติการภาวะฉุกเฉิน ณ ท่าอากาศยาน (EOC) สํานักงานการบินพลเรือน แห่งประเทศไทย ท่าอากาศยานที่ได้รับอนุญาตให้ทําการบินเข้า-ออกระหว่างประเทศบิน ด่านควบคุมโรคติดต่อระหว่างประเทศ กองบังคับการตรวจคนเข้าเมือง ตลอดจนหน่วยงานเกี่ยวข้องในการวางแผนรองรับ โดยทุกระบบของทุกหน่วยบริการ ณ ท่าอากาศยานต้องมีความพร้อม และสามารถปรับแผนการให้บริการให้สอดคล้องกับจํานวนผู้โดยสาร
นอกจากนี้ ให้กระทรวงการท่องเที่ยวและกีฬา ประสานผู้ประกอบการโรงแรมให้เตรียมการทั้งกําลังคนและรถรับผู้โดยสารจากท่าอากาศยานให้เพียงพอโดยเฉพาะในช่วงเทศกาลสงกรานต์ที่จะมีการเดินทางหนาแน่น ทั้งของผู้โดยสารในและระหว่างประเทศกว่า 1ล้านคน ให้สามารถอํานวยความสะดวกให้ผู้เดินทางเป็นไปอย่างคล่องตัว และยังเป็นไปตามมาตรการควบคุมการแพร่ระบาดของโควิด19 ที่เข้มงวด
“นายกรัฐมนตรีติดตามการเดินทางเข้าประเทศไทยของนักท่องเที่ยวในทุกช่องทางทั้งทางอากาศ ทางเรือ และทางบก ซึ่งมีแนวโน้มเพิ่มขึ้นต่อเนื่อง โดยข้อมูลทั้งหมดทั้งจํานวนนักท่องเที่ยว จํานวนผู้ติดเชื้อโควิด19 จะนําเข้ามาประกอบการพิจารณาของ ศบค. เพื่อปรับปรุงมาตรการสําหรับการเดินนทางเข้าราชอาณาจักรในระยะต่อไป” น.ส.ไตรศุลี กล่าว
--------------------
รัฐบาลไทย-ข่าวทำเนียบรัฐบาล-ธปท. และสมาคมธนาคารไทย ชี้แจงกรณีการตัดเงินที่ผิดปกติผ่านบัตรเครดิตและบัตรเดบิตของลูกค้าจำนวนมาก
วันจันทร์ที่ 18 ตุลาคม 2564
ธปท. และสมาคมธนาคารไทย ชี้แจงกรณีการตัดเงินที่ผิดปกติผ่านบัตรเครดิตและบัตรเดบิตของลูกค้าจํานวนมาก
ตามที่ปรากฏข่าวพบลูกค้าผู้ถือบัตรเครดิตและบัตรเดบิตจํานวนมากประสบปัญหาการทํารายการชําระเงินโดยที่ไม่ได้ทําธุรกรรมด้วยตนเอง
ตามที่ปรากฏข่าวพบลูกค้าผู้ถือบัตรเครดิตและบัตรเดบิตจํานวนมากประสบปัญหาการทํารายการชําระเงินโดยที่ไม่ได้ทําธุรกรรมด้วยตนเอง ธนาคารแห่งประเทศไทย และสมาคมธนาคารไทย ได้รับทราบปัญหาและได้ตรวจสอบสถานการณ์ดังกล่าว โดยเบื้องต้นพบว่า มิได้เกิดจากการรั่วไหลของข้อมูลจากธนาคาร แต่เป็นรายการที่เกิดจากการทําธุรกรรมชําระค่าสินค้าและบริการกับร้านค้าออนไลน์ที่จดทะเบียนในต่างประเทศเป็นส่วนใหญ่ และไม่ใช่แอปดูดเงินตามที่ปรากฏเป็นข่าว
ขณะนี้ธนาคารเจ้าของบัตรได้ดําเนินการระงับการใช้บัตรของลูกค้าที่มีรายการผิดปกติ และติดต่อลูกค้า รวมทั้งอยู่ระหว่างดําเนินการตรวจสอบร้านค้าที่มีธุรกรรมที่ผิดปกติเหล่านี้ นอกจากนี้ ลูกค้าที่ตรวจสอบพบความผิดปกติของรายการธุรกรรมด้วยตนเอง สามารถติดต่อคอลเซ็นเตอร์หรือสาขาของธนาคารผู้ออกบัตรเพื่อแจ้งตรวจสอบและยืนยันการทําธุรกรรมในทันที โดยธนาคารจะดูแลแก้ไขปัญหาที่เกิดขึ้น และเร่งคืนเงินให้กับลูกค้าที่ได้รับความเสียหายตามขั้นตอนของธนาคารโดยเร็วต่อไป
ธปท. และสมาคมธนาคารไทย ให้ความสําคัญอย่างยิ่งกับความปลอดภัยในการทําธุรกรรมทางการเงิน และการคุ้มครองข้อมูลส่วนบุคคลของลูกค้า โดยธนาคารพาณิชย์มีระบบการรักษาความมั่นคงปลอดภัยและมีการตรวจสอบการทําธุรกรรมที่ผิดปกติอย่างต่อเนื่อง เมื่อพบรายการที่ผิดปกติ ธนาคารจะแจ้งลูกค้าเพื่อตรวจสอบและยืนยันรายการธุรกรรม และพร้อมจะดูแลลูกค้าด้วยความรับผิดชอบเสมอ
https://www.bot.or.th/Thai/AboutBOT/Activities/Pages/JointPress_17102021.aspx
รัฐบาลไทย-ข่าวทำเนียบรัฐบาล-ไอแบงก์ ขยายวงเงินสินเชื่อ Soft Loan ฟื้นฟูธุรกิจ ช่วยเหลือผู้ประกอบการธุรกิจสู้โควิด
วันศุกร์ที่ 17 กันยายน 2564
ไอแบงก์ ขยายวงเงินสินเชื่อ Soft Loan ฟื้นฟูธุรกิจ ช่วยเหลือผู้ประกอบการธุรกิจสู้โควิด
ธนาคารอิสลามแห่งประเทศไทย (ไอแบงก์) ขยายวงเงินสินเชื่อ Soft Loan ฟื้นฟูธุรกิจสําหรับลูกค้าเดิม และลูกค้าใหม่ที่เป็นผู้ประกอบการธุรกิจ คิดอัตรากําไรพิเศษ 2% ต่อปี ใน 2 ปีแรก พร้อมฟรีค่าธรรมเนียม ช่วยเหลือและฟื้นฟูผู้ประกอบการฝ่าผลกระทบทาง ศก.และภัยโควิด
ธนาคารอิสลามแห่งประเทศไทย (ไอแบงก์) ขยายวงเงินสินเชื่อ Soft Loan ฟื้นฟูธุรกิจสําหรับลูกค้าเดิม และลูกค้าใหม่ที่เป็นผู้ประกอบการธุรกิจ คิดอัตรากําไรพิเศษ 2% ต่อปี ใน 2 ปีแรก พร้อมฟรีค่าธรรมเนียม เพื่อช่วยเหลือและฟื้นฟูผู้ประกอบการธุรกิจฝ่าผลกระทบทางเศรษฐกิจและภัยโควิด
โครงการสินเชื่อ Soft Loan ฟื้นฟูธุรกิจ ตามมาตรการของธนาคารแห่งประเทศไทย (ธปท.) เป็นโครงการที่ไอแบงก์ได้ให้ความช่วยเหลือลูกค้าของธนาคารที่มีวงเงินสินเชื่อรวมไม่เกิน 500 ล้านบาท โดยให้วงเงินสูงสุดไม่เกิน 30% ของวงเงินสินเชื่อรวมที่มีอยู่กับธนาคาร แต่ไม่เกิน 150 ล้านบาท (ไม่รวมภาระผูกพันและวงเงินสินเชื่อเพื่ออุปโภคบริโภค) และลูกค้าใหม่ที่ไม่มีวงเงินสินเชื่อกับสถาบันการเงินใด จะได้วงเงินสูงสุดไม่เกิน 20 ล้านบาท (ไม่รวมวงเงินสินเชื่อเพื่อการอุปโภคบริโภค)
ทั้งนี้ เพื่อเพิ่มเติมความช่วยเหลือลูกค้าเดิมและลูกค้าใหม่ ธนาคารได้ปรับเพิ่มวงเงินการให้สินเชื่อดังนี้ กรณีเป็นลูกค้าที่มีวงเงินกับธนาคารอยู่แล้ว วงเงินสูงสุดที่จะได้รับพิจารณาไม่เกินร้อยละ 30 ของวงเงินสินเชื่อเดิม หรือไม่เกิน 50 ล้านบาท แล้วแต่จํานวนใดจะสูงกว่า แต่ไม่เกิน 150 ล้านบาท ส่วนลูกค้าใหม่ที่ยังไม่เคยมีวงเงินสินเชื่อกับสถาบันการเงินใด ธนาคารจะพิจารณาให้วงเงินสินเชื่อสูงสุด 50 ล้านบาท (รวมทุกสถาบันการเงิน) โดยลูกค้าบางรายอาจต้องใช้บรรษัทประกันสินเชื่ออุตสาหกรรมขนาดย่อม (บสย.) หรือ หลักทรัพย์อื่นตามที่ธนาคารกําหนด สินเชื่อ Soft Loan ฟื้นฟูธุรกิจ คิดอัตรากําไรพิเศษเพียง 2% ต่อปี ใน 2 ปีแรก (ยกเว้นกําไร 6 เดือนแรก) ปีที่ 3-5 คิดกําไรไม่เกิน 7% ต่อปี ผ่อนได้นานสูงสุด 5 ปี พร้อมฟรีค่าธรรมเนียม Front–end Fee ค่านิติกรรมสัญญา และยกเว้นค่าธรรมเนียมชําระคืนเสร็จสิ้นก่อนครบกําหนดอายุสัญญา (Prepayment Fee)
ลูกค้าและผู้ประกอบการธุรกิจที่สนใจ สามารถติดต่อสอบถามรายละเอียดและยื่นสมัครสินเชื่อได้ที่ไอแบงก์ ทุกสาขาทั่วประเทศ ตั้งแต่วันนี้ไปจนกว่าวงเงินโครงการจะเต็ม สอบถามข้อมูลเพิ่มเติม โทร. ibank Call Center 1302
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ ร่วมติดตามการแข่งขันกีฬาซีเกมส์ ครั้งที่ 31 อย่างใกล้ชิด ยินดีที่ทัพนักกีฬาไทยทำผลงานได้อย่างดีเยี่ยม
วันอาทิตย์ที่ 15 พฤษภาคม 2565
โฆษกรัฐบาล เผย นายกฯ ร่วมติดตามการแข่งขันกีฬาซีเกมส์ ครั้งที่ 31 อย่างใกล้ชิด ยินดีที่ทัพนักกีฬาไทยทําผลงานได้อย่างดีเยี่ยม
โฆษกรัฐบาล เผย นายกฯ ร่วมติดตามการแข่งขันกีฬาซีเกมส์ ครั้งที่ 31 อย่างใกล้ชิด ยินดีที่ทัพนักกีฬาไทยทําผลงานได้อย่างดีเยี่ยม
วันนี้ (15 พฤษภาคม 2565) นายธนกร วังบุญคงชนะ โฆษกประจําสํานักนายรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับทีมปันจักสีลัต ทําผลงานยอดเยี่ยม คว้าเหรียญทองแรกให้ทัพนักกีฬาไทย ทั้งนี้ในขณะเดินทางเข้าร่วมการประชุมสุดยอดอาเซียน-สหรัฐอเมริกา สมัยพิเศษ ณ กรุงวอชิงตัน สหรัฐอเมริกา นายกรัฐมนตรีได้ร่วมติดตามการแข่งขันกีฬาซีเกมส์ ครั้งที่ 31 ที่จัดขึ้น ณ สาธารณรัฐสังคมนิยมเวียดนาม ระหว่างวันที่ 12 - 23 พฤษภาคม 2565 และยินดีที่นักกีฬาไทย คว้าเหรียญทองแรกให้กับทัพนักกีฬาไทย ในกีฬาปันจักสีลัตทีมชาย ประกอบไปด้วยนายซอบรี เจ๊ะนิ นายอับดุลการีม คูลี และนายอับดุลรอฮีม ซีเดะ หลังชนะไปด้วยคะแนน 9.960 สามารถชนะแชมป์เก่าจากประเทศอินโดนีเซียในรอบชิงชนะเลิศได้อย่างสวยงาม ในขณะที่นายอิลยาส สาดารา นักกีฬาปันจักสีลัตชายเดี่ยว ประเภทร่ายรํา บุคคลชาย คว้าเหรียญเงินด้วยคะแนน 9.930-9.960 คะแนน
ทั้งนี้ นายกรัฐมนตรียินดีที่ทีมนักกีฬาไทยทําผลงานได้อย่างดีเยี่ยมในหลายชนิดกีฬา ซึ่งเหรียญรางวัลแรกของทัพนักกีฬาไทยได้จาก ดวงดารา คําเลิศ นักกีฬาคูราซหญิงรุ่น 48 กิโลกรัม หลังทําผลงานคว้าเหรียญทองแดงไปครองร่วมกับนักกีฬาเมียนมา โดยนักกีฬาคูราซไทยยังสามารถเก็บเหรียญรางวัลเพิ่มได้อีก 2 เหรียญทองแดง จาก นพสิทธิ์ เลิศศิริสมบัติ ในรุ่น 81 กิโลกรัมชาย และ โนเอล โรสลิน กรังด์ฌอง นักกีฬาลูกครึ่งไทย-ฝรั่งเศส ในรุ่น 52 กิโลกรัมหญิง ขณะที่ทีมเรือกรรเชียงไทยทําไปได้ 1 เหรียญเงิน 1 เหรียญทองแดง โดยทัพนักกีฬาไทยทําได้ 3 เหรียญทอง 5 เหรียญเงิน 11 เหรียญทองแดง รวม 19 เหรียญ (ณ วันที่ 13 พฤษภาคม 2565)
นายธนกรกล่าวว่า นายกฯ ติดตามการแข่งขันกีฬาซีเกมส์อย่างใกล้ชิด พร้อมร่วมส่งกําลังใจ และขอบคุณนักกีฬาไทยทุกคนที่ปฏิบัติหน้าที่อย่างเต็มขีดความสามารถและศักยภาพ สร้างชื่อเสียงให้กับประเทศไทย โดยยังเหลือการแข่งขันอีกหลายวัน และอีกหลายชนิดกีฬา ขอให้นักกีฬาทุกคนทําหน้าที่ให้ดีที่สุดเต็มกําลัง ทําหน้าที่เป็นทูตทางกีฬาและวัฒนธรรม คนไทยทุกคนพร้อมติดขอบหน้าจอให้กําลังใจ เพราะซีเกมส์ถือเป็นมหกรรมกีฬาที่คนไทยให้ความสนใจ และยังสามารถสร้างผลงานได้อย่างยอดเยี่ยม สร้างความภาคภูมิใจให้ชาวไทยและเป็นเกียรติภูมิของประเทศไทย
รัฐบาลไทย-ข่าวทำเนียบรัฐบาล-รัฐบาลพร้อมรับมือฤดูผลไม้ ชวนคนไทยบริโภคผลไม้ไทย คาดผลผลิตเพิ่ม 13% ก.เกษตรเตรียมจัดมหกรรมช้อปออนไลน์ ไลฟสดช้อปทุเรียนเกรดคุณภาพ
วันอาทิตย์ที่ 3 เมษายน 2565
รัฐบาลพร้อมรับมือฤดูผลไม้ ชวนคนไทยบริโภคผลไม้ไทย คาดผลผลิตเพิ่ม 13%  ก.เกษตรเตรียมจัดมหกรรมช้อปออนไลน์ ไลฟสดช้อปทุเรียนเกรดคุณภาพ
รองโฆษกฯ เผยรัฐบาลพร้อมรับมือฤดูผลไม้ ชวนคนไทยบริโภคผลไม้ไทย คาดผลผลิตเพิ่ม 13%  ก.เกษตรเตรียมจัดมหกรรมช้อปออนไลน์ ไลฟสดช้อปทุเรียนเกรดคุณภาพ
วันนี้(3เม.ย.65)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีติดตามการดําเนินการเรื่องการกระจายสินค้าผลไม้ช่วงฤดูกาลผลไม้คาดว่าปีนี้จะมีผลผลิตออกมาเพิ่ม13%ปริมาณรวม5.4ล้านตันซึ่งกระทรวงเกษตรและสหกรณ์และกระทรวงพาณิชย์ยืนยันความพร้อมมีการประสานกับหน่วยงานต่างๆจัดช่องทางขายทั้งออนไลน์และออฟไลน์และขอเชิญชวนคนไทยบริโภคผลไม้ไทยส่วนตลาดต่างประเทศทั้งสองหน่วยงานร่วมกันปูทางเจาะตลาดใหม่มีภูมิภาคตะวันออกกลางเป็นตลาดเป้าหมายสําคัญ
นางสาวรัชดาฯ กล่าวว่า นายเฉลิมชัยศรีอ่อนรัฐมนตรีว่าการกระทรวงเกษตรฯขานรับนโยบายของนายกรัฐมนตรีและสั่งการให้ทุกหน่วยงานที่เกี่ยวข้องจัดทําโครงการส่งเสริมการบริโภคผลไม้ โดยบูรณาการกับกระทรวงพาณิย์และภาคส่วนต่างๆเพิ่มช่องทางการซื้อขายสินค้าเกษตรทั้งแบบออฟไลน์และออนไลน์เพื่อกระตุ้นการบริโภคในประเทศอาทิการรับซื้อผ่านข้อตกลงระหว่างกลุ่มเกษตรกรกับห้างค้าส่ง-ค้าปลีกตลาดกลางสินค้าเกษตรการกระจายผลผลิตออกนอกแหล่งผลิตเพื่อจําหน่ายในตลาดปลายทางทั่วประเทศและยังมีความร่วมมือจากบริษัทลาซาด้าประเทศไทยจํากัดรวมถึงพันธมิตรกับไปรษณีย์ไทยจํากัดและบริษัทเคอรี่เอ็กซ์เพรส(ประเทศไทย)จํากัด(มหาชน)ในด้านโลจิสติกส์ขนส่งสินค้าเกษตร
สําหรับปีนี้กระทรวงเกษตรฯจะเพิ่มการบุกตลาดออนไลน์ในรูปแบบไลฟ์สดจัดมหกรรมช้อปออนไลน์จําหน่ายทุเรียนและมังคุดราชาและราชินีแห่งผลไม้ไทยเพื่อสร้างรายได้ให้กับเกษตรกรสถาบันเกษตรกรผู้ประกอบการอีกทั้งอํานวยความสะดวกให้กับผู้บริโภคได้สามารถสั่งซื้อผลผลิตคุณภาพดีจากสวนเกษตรกรโดยตรงในราคาที่เหมาะสมและการันตีคุณภาพมาตรฐานของหน่วยงานในกระทรวงเกษตรฯโดยจะมีการKick offไลฟ์สดครั้งแรกในเดือนพฤษภาคม-มิถุนายน2565ซึ่งเป็นช่วงผลผลิตทุเรียนและมังคุดออกสู่ตลาดและจะมีกิจกรรมหลากลายทั้งแบบสั่งซื้อผลผลิตคัดพิเศษล่วงหน้าหรือโปรโมชั่นสุดคุ้ม
"นายกรัฐมนตรีเชิญชวนคนไทยร่วมกันอุดหนุนผลไม้ไทยจากเกษตรกรชาวสวนตามช่องทางต่างๆที่หลากหลาย มีบริการจัดส่งถึงบ้านเพิ่มความสะดวกมากยิ่งขึ้นโดยปีที่แล้วนายกฯได้สั่งซื้อผลไม้ออนไลน์จํานวน1ตันผ่านโครงการเกษตรกรHappyซึ่งเป็นความร่วมมือระหว่างกระทรวงเกษตรฯกระทรวงพาณิชย์และบริษัทไปรษณีย์ไทยและขอยืนยันว่ารัฐบาลจะช่วยเหลือชาวสวนอย่างเต็มที่พร้อมผลักดันการส่งผลไม้ไปต่างประเทศเร่งหาตลาดใหม่รวมถึงจัดกิจกรรมส่งเสริมการค้าผลไม้ตามด่านชายแดน"นางสาวรัชดาฯกล่าว
————
รัฐบาลไทย-ข่าวทำเนียบรัฐบาล-ครม. เคาะ ! มาตรการสินเชื่ออิ่มใจ ช่วยเหลือผู้ประกอบการร้านอาหารหรือเครื่องดื่ม
วันอังคารที่ 6 กรกฎาคม 2564
ครม. เคาะ ! มาตรการสินเชื่ออิ่มใจ ช่วยเหลือผู้ประกอบการร้านอาหารหรือเครื่องดื่ม
ครม. เคาะ ! มาตรการสินเชื่ออิ่มใจ ช่วยเหลือผู้ประกอบการร้านอาหารหรือเครื่องดื่ม
นายอนุชา บูรพชัยศรี โฆษกประจําสํานักนายกรัฐมนตรี เผยที่ประชุมคณะรัฐมนตรี เห็นชอบมาตรการสินเชื่ออิ่มใจ เพื่อช่วยเหลือผู้ประกอบการร้านอาหาร หรือเครื่องดื่มที่ได้รับผลกระทบจากการแพร่ระบาดของเชื้อไวรัส COVID-19 ระลอกใหม่ โดยกลุ่มเป้าหมายสําคัญ คือ ผู้ประกอบการร้านอาหารหรือเครื่องดื่มที่เป็นร้านจําหน่ายแบบถาวร เช่น ร้านอาหารในห้างสรรพสินค้า ร้านอาหารที่เปิดในห้องแถวหรืออาคารพาณิชย์ ภัตตาคาร ร้านที่มีลักษณะเป็นบูธ เป็นต้น ซึ่งไม่ใช่เป็นร้านแบบเคลื่อนที่ได้ เช่น หาบเร่ แผงลอย รถเข็น เป็นต้น
ที่มีรายได้ลดลง ให้มีสภาพคล่องเพียงพอ ลดการพึ่งพาสินเชื่อที่มีอัตราดอกเบี้ยสูงหรือสินเชื่อนอกระบบ
หลักเกณฑ์โครงการ ฯ คือ ธนาคารออมสินสนับสนุนสินเชื่อวงเงินรวม 2,000 ล้านบาท วงเงินสินเชื่อต่อรายสูงสุด 100,000 บาท โดยไม่ต้องมีหลักประกัน (Clean Loan) คิดอัตราดอกเบี้ยร้อยละ 3.99 ต่อปี ระยะเวลากู้ ไม่เกิน 5 ปี ปลอดชําระเงินต้นและดอกเบี้ย 6 งวดแรก และขยายระยะเวลาปลอดชําระเงินต้นและดอกเบี้ยเพิ่มเติมได้ตามความเหมาะสม แต่ต้องไม่เกิน 5 ปี ทั้งนี้ รัฐบาลชดเชยความเสียหายที่เกิดจากหนี้ที่ไม่ก่อให้เกิดรายได้ NPLs ที่ไม่เกินร้อยละ 50 ของสินเชื่อที่อนุมัติทั้งหมด 2,000 ล้านบาท รวมทั้งสิ้นไม่เกิน 1,000 ล้านบาท ซึ่งธนาคารออมสินจะเริ่มดําเนินการให้บริการสินเชื่อตั้งแต่วันที่คณะรัฐมนตรีมีมติให้ดําเนินโครงการจนถึงอนุมัติเต็มวงเงินสินเชื่อหรือถึงวันที่ 31 ธันวาคม 2564 ซึ่งเป็นวันสิ้นสุดระยะเวลาโครงการ ฯ
โฆษกประจําสํานักนายกรัฐมนตรียังคาดว่า มาตรการสินเชื่ออิ่มใจจะช่วยเหลือผู้ประกอบร้านอาหาร/เครื่องดื่มได้ไม่น้อยกว่า 40,000 ราย เฉลี่ยรายละ 50,000 บาท ซึ่งช่วยบรรเทาความเดือดร้อนของผู้ประกอบการจากที่ผู้บริโภคมีการหลีกเลี่ยงใช้บริการภายในร้านหรือเปลี่ยนพฤติกรรมจากการนั่งรับประทานอาหารที่ร้านเป็นการซื้ออาหารกับ รวมทั้งที่ได้รับผลกระทบจากมาตรการควบคุมแบบบูรณาการเร่งด่วนที่กําหนดให้ร้านอาหารหรือเครื่องดื่ม เปิดดําเนินการเฉพาะนํากลับไปบริโภคที่อื่น ให้สามารถดําเนินธุรกิจต่อไปได้และป้องกันความเสี่ยงทางเศรษฐกิจที่อาจเกิดขึ้นได้
......................................
รัฐบาลไทย-ข่าวทำเนียบรัฐบาล-ปลัดกระทรวงกลาโหม ตรวจเยี่ยมหน่วยคัดเลือกทหารกองเกิน เข้ารับราชการทหารกองประจำการประจำปี 2565 พร้อมให้ความมั่นใจว่า กองทัพ มีมาตรการดูแลผู้ที่จะเข้ามารับราชการทหารอย่างดีเยี่ยม
วันจันทร์ที่ 4 เมษายน 2565
ปลัดกระทรวงกลาโหม ตรวจเยี่ยมหน่วยคัดเลือกทหารกองเกิน เข้ารับราชการทหารกองประจําการประจําปี 2565 พร้อมให้ความมั่นใจว่า กองทัพ มีมาตรการดูแลผู้ที่จะเข้ามารับราชการทหารอย่างดีเยี่ยม
พลเอก วรเกียรติ รัตนานนท์ ปลัดกระทรวงกลาโหม  เดินทางเยี่ยมหน่วยคัดเลือกทหาร ณ กองพันทหารสื่อสารที่ 1 เขตสาทร  โดยมีพลเอก เจริญชัย หินเธาว์ ผู้ช่วยผู้บัญชาการทหารบก  และ พลตรี ฐกัด หลอดศิริ รองแม่ทัพภาคที่ 1 ให้การต้อนรับ
สําหรับการตรวจเลือกทหารกองเกินเข้ารับราชการทหารกองประจําการประจําปี 2565 ณ กองพันทหารสื่อสารที่ 1 มีผู้เข้ารับการตรวจเลือกที่มีภูมิลําเนา อยู่ในเขต บางคอแหลม ทั้งสิ้น 336 คน
ในการนี้ พลตรี สราวุธ ไชยสิทธิ์ ผู้บัญชาการมณฑลทหารบก ที่ 11 ได้รายงานสถานการณ์การคัดเลือกทหาร และ นําตรวจ ตามจุดต่างๆ ของการตรวจเลือก พร้อมทั้ง มาตราการป้องกันโควิด-๑๙ ของหน่วยตรวจเลือก ที่ได้ดําเนินอย่างเคร่งครัด ตามมาตรการที่กําหนด
ทั้งนี้ ปลัดกระทรวงกลาโหม ได้ให้ความมั่นใจถึงมาตรการในการเข้าตรวจคัดเลือกทหารโดยกําชับให้คณะกรรมการตรวจเลือก ปฏิบัติตามมาตรการป้องกันการแพร่ระบาดของเชื้อไวรัสโคโรนา 2019 ที่ ศบค. กําหนดอย่างเคร่งครัด เพื่อความปลอดภัยของผู้ที่เข้ามาตรวจคัดเลือกทหาร และให้เป็นไปตามนโยบายของรัฐมนตรีว่าการกระทรวงกลาโหม ที่กําหนดมาตรการตรวจเลือกให้เรียบร้อยทั้งในด้านสถานที่ /จํานวนทหารกองเกินที่เข้ารับการตรวจเลือก /และห้วงเวลาในการดําเนินการที่เหมาะสม และมีผู้ที่เข้ามารับราชการทหารกองเกิน ทางกองทัพ มีมาตรการดูแลอย่างดีเยี่ยม ทั้งมาตรการการฝึก /ระบบการจัดการที่ดี /การส่งเสริมสิทธิในด้านต่างๆ/การมีระเบียบวินัย รวมทั้งมีโอกาสในการสอบคัดเลือกเข้าเป็น นักเรียนนายสิบอีกด้วย
ทั้งนี้กองทัพบก จะทําการตรวจเลือกทหารกองเกินเข้ารับราชการเป็นทหารกองประจําการในปี 2565 ระหว่างวันที่ 1-20 เมษายน 2565 (เว้นวันที่ 6 และ 13-15 เม.ย. 2565) โดยได้เตรียมความพร้อมทั้งบุคลากร สถานที่ การบริหารจัดการที่กระชับรวดเร็ว อํานวยความสะดวกให้ผู้เข้ารับการตรวจเลือกอย่างเต็มที่ ภายใต้มาตรการป้องกันโควิด-19 รวมทั้งคณะกรรมการตรวจเลือกที่จะดําเนินการพร้อมกันใน 77 จังหวัด 928 หน่วยตรวจเลือก
รัฐบาลไทย-ข่าวทำเนียบรัฐบาล-ดีเดย์ 1 ธ.ค. นี้! ปรับสูตรน้ำมันดีเซลเป็น B7 สูตรเดียว รักษาระดับราคาน้ำมันช่วยประชาชน
วันพุธที่ 1 ธันวาคม 2564
ดีเดย์ 1 ธ.ค. นี้! ปรับสูตรน้ํามันดีเซลเป็น B7 สูตรเดียว รักษาระดับราคาน้ํามันช่วยประชาชน
.....
กระทรวงพลังงานเร่งแก้ไขปัญหาราคาน้ํามันที่ปรับตัวสูงขึ้นและกระทบต่อหลายภาคส่วนจากสถานการณ์น้ํามันโลกที่ผันผวน โดยตั้งแต่ 1 ธ.ค. 64 - 31 มี.ค. 65 จะปรับสูตรน้ํามันดีเซลที่จําหน่ายเหลือเพียงสูตรเดียว คือ ดีเซล B7 เพื่อลดภาระกองทุนน้ํามันเชื้อเพลิงและรักษาระดับราคาน้ํามันดีเซลให้ลดลงอยู่ที่ประมาณ 28 บาท/ลิตร
.
โดยเป็นการปรับลดสัดส่วนการผสมน้ํามันไบโอดีเซล (บี100) ในน้ํามันดีเซลทั้ง 3 ชนิดที่จําหน่ายในปัจจุบัน ได้แก่ B20, B10 และ B7 ให้มีสัดส่วนราว 7% ซึ่งใช้ได้กับรถดีเซลทุกรุ่น ทุกยี่ห้อ และเติมได้จากทุกหัวจ่าย (ดีเซลพรีเมียมยังคงมีจําหน่ายเช่นเดิม) ช่วยบรรเทาผลกระทบประชาชนและพยุงเศรษฐกิจของประเทศในภาพรวม
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-มาแล้ว! “นัดพบแรงงาน Online” เปิดรับสมัครงานกว่า 4,500 อัตรา ใน 9 จว.
วันเสาร์ที่ 7 สิงหาคม 2564
มาแล้ว! “นัดพบแรงงาน Online” เปิดรับสมัครงานกว่า 4,500 อัตรา ใน 9 จว.
....
กระทรวงแรงงานจัดเต็ม ช่วยคนหางาน ฝ่าวิกฤตโควิด-19 กว่า 4,500 อัตรา เปิดรับสมัครงานแบบ New Normal ผ่านระบบออนไลน์ ทั้งตําแหน่งพนักงานบัญชี พนักงานขาย - ฝ่ายผลิต เจ้าหน้าที่ธุรการ ฯลฯ โดยได้รับความร่วมมือจากสถานประกอบการกว่า 180 แห่ง ใน 9 จังหวัด
.
ประชาชนสามารถลงทะเบียนและค้นหางานในจังหวัดที่ต้องการได้ในเว็บไซต์ พร้อมสัมภาษณ์งานโดยไม่ต้องเดินทาง ได้ที่
• จ.อุดรธานีhttps://jobit.doe.go.th/udonthani2021
• จ.นครราชสีมาhttps://jobit.doe.go.th/korat2021
• จ.สมุทรปราการhttps://jobit.doe.go.th/samutprakan2021
• จ.นนทบุรีhttps://jobit.doe.go.th/nonthaburi2021
• จ.ปทุมธานีhttp://jobit.doe.go.th/Pathumthani2021
• จ.พิษณุโลกhttps://jobit.doe.go.th/phitsanulok2021
• จ.นครศรีธรรมราชhttps://jobit.doe.go.th/nakhonsi2021
• จ.เชียงรายhttp://chiangraijobonline.com
• จ.เชียงใหม่http://cmidoejobonline.com/
.
สอบถามรายละเอียดเพิ่มเติม สายด่วนกระทรวงแรงงาน โทร. 1506 กด 2 หรือกรมการจัดหางาน โทร. 1694
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นักเรียนอัสสัมชัญคว้าแชมป์โลกการแข่งขันสร้างดาวเทียมขนาดเล็ก (แคนแซทประจำปี 2022)
วันพฤหัสบดีที่ 4 สิงหาคม 2565
นักเรียนอัสสัมชัญคว้าแชมป์โลกการแข่งขันสร้างดาวเทียมขนาดเล็ก (แคนแซทประจําปี 2022)
นักเรียนอัสสัมชัญคว้าแชมป์โลกการแข่งขันสร้างดาวเทียมขนาดเล็ก (แคนแซทประจําปี 2022)
เมื่อวันที่ 20 กรกฎาคม 2565 ดร.รวิน ระวิวงศ์ ผู้อํานวยการองค์การพิพิธภัณฑ์วิทยาศาสตร์แห่งชาติ (อพวช.) พร้อมด้วย ภราดา ดร.อาวุธ ศิลาเกษ ผู้อํานวยการโรงเรียนอัสสัมชัญและคณะ นําคณะนักเรียนที่ชนะการแข่งขันแคนแซทประจําปี 2022 (Annual CanSat Competition 2022) ณ สถาบันโพลีเทคนิค และ มหาวิทยาลัยรัฐเวอร์จิเนีย เมืองแบล็กส์เบิร์ก รัฐเวอร์จิเนีย สหรัฐอเมริกา เมื่อวันที่ 12 มิถุนายน 2565 ที่ผ่านมา เข้าพบ ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) ณ ห้องประชุมรัฐมนตรี ชั้น 2 อาคารพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.)
การแข่งขันแคนแซท (CanSat) เป็นการแข่งขันดาวเทียมขนาดเล็กที่มีขนาดประมาณกระป๋องเครื่องดื่ม ซึ่งผู้เข้าแข่งขันต้องทําการสร้างดาวเทียมขนาดเล็กและส่งขึ้นไปที่ความสูง 700 เมตร เหนือพื้นดิน เพื่อปฏิบัติภารกิจ หลังจากนั้นจึงนําข้อมูลมาวิเคราะห์ผลสําเร็จ โดยการแข่งขันในเดือนมิถุนายนที่ผ่านมา ทีม Descendere (ดี-เซน-เด-เร) นักเรียนชั้นมัธยมศึกษาปีที่ 6 โรงเรียนอัสสัมชัญสามารถคว้าแชมป์โลก ด้วยคะแนน 86.2185 จากผู้เข้าร่วมแข่งขันทั้งหมด 49 ทีมทั่วโลก ถือเป็นหนึ่งในความสําเร็จของเยาวชนไทยในเวทีระดับโลก ศ.(พิเศษ) ดร.เอนกฯ ร่วมแสดงความยินดีกับโรงเรียน คณะครูอาจารย์ และนักเรียนโรงเรียนอัสสัมชัญ พร้อมทั้งกล่าวว่า “เราควรเล็งเห็นคุณค่าทางวิทยาศาสตร์และเทคโนโลยี โรงเรียนสามารถนําความรู้ที่ได้รับไปปรับเพื่อให้นักเรียนทุกคนได้รับประโยชน์สูงสุด การที่นักเรียนไทยได้รับรางวัลระดับโลก เป็นเหมือนการปฏิรูปการศึกษาให้ทันโลกและล้ํายุค ให้มีการพัฒนาต่อไป อย่าหยุดความก้าวหน้า อย่าหยุดความพอใจไว้แต่เพียงเท่านี้ วิทยาศาสตร์ต้องรุดหน้าต่อไป”
ทางด้าน ภราดา ดร.อาวุธฯ กล่าวว่า “นักเรียนกลุ่มนี้ทุ่มเทให้การแข่งขันแคนแซทมาเป็นระยะเวลาหลายปี โดยได้รับการสนับสนุนจากนักเรียนรุ่นพี่ที่ได้พัฒนาสืบต่อกันมา โดยโรงเรียนมีหน้าที่พัฒนาการเรียนการสอน นําทฤษฎีมาประยุกต์ใช้กับภาคปฏิบัติ มุ่งให้โรงเรียนเป็นศูนย์กลางการเรียนรู้ด้านการบินและอวกาศสําหรับการเรียนในระดับมัธยมศึกษาต่อไป”
รัฐบาลไทย-ข่าวทำเนียบรัฐบาล-รฟม. เผยแพร่ร่างประกาศ และร่างเอกสารประกวดราคาจ้างก่อสร้างงานโยธา โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
วันพฤหัสบดีที่ 28 ตุลาคม 2564
รฟม. เผยแพร่ร่างประกาศ และร่างเอกสารประกวดราคาจ้างก่อสร้างงานโยธา โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
โดยวิธีประกวดราคานานาชาติ ครั้งที่ 2 (ฉบับปรับปรุง)
ตามที่ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้เผยแพร่ร่างประกาศ และร่างเอกสารประกวดราคา (ร่าง ToR) สําหรับการประกวดราคานานาชาติ (International Competitive Bidding: ICB) ในการก่อสร้างงานโยธา โครงการรถไฟฟ้าสายสีม่วง ช่วงเตาปูน – ราษฎร์บูรณะ (วงแหวนกาญจนาภิเษก) ผ่านทางเว็บไซต์ของกรมบัญชีกลาง (e-GP) และเว็บไซต์ของ รฟม. เพื่อเปิดโอกาสให้สาธารณชนและผู้ประกอบการเสนอแนะ วิจารณ์ร่าง ToR ระหว่างวันที่ 28 กันยายน – 4 ตุลาคม 2564 ซึ่งเป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 โดยมีผู้ให้ความคิดเห็นต่อร่าง ToR รวม 9 ราย และมีข้อสังเกตของคณะผู้สังเกตการณ์ตามข้อตกลงคุณธรรม (Integrity Pact) นั้น
รฟม. พิจารณาแล้ว เพื่อให้สอดคล้องกับข้อสังเกตของคณะผู้สังเกตการณ์ตามข้อตกลงคุณธรรม (Integrity Pact) รวมทั้งให้การจัดซื้อจัดจ้างครั้งนี้ก่อให้เกิดประโยชน์สูงสุดแก่ รฟม. และสอดคล้องกับหลักการคุ้มค่า โปร่งใส  มีประสิทธิภาพ และตรวจสอบได้ รฟม. จึงได้ดําเนินการปรับปรุงร่าง ToR และจะเผยแพร่ร่างประกาศและร่างเอกสารประกวดราคา (ร่าง ToR) สําหรับการประกวดราคาจ้างก่อสร้างงานโยธา โครงการรถไฟฟ้าสายสีม่วง ช่วงเตาปูน – ราษฎร์บูรณะ (วงแหวนกาญจนาภิเษก) โดยการประกวดราคานานาชาติ ครั้งที่ 2 (ฉบับปรับปรุง) ผ่านทางเว็บไซต์ของกรมบัญชีกลาง (e-GP) และเว็บไซต์ รฟม. www.mrta.co.th ทั้งนี้ รฟม. ได้เปิดให้สาธารณชนและผู้ประกอบการสามารถเสนอแนะ วิจารณ์ หรือแสดงความคิดเห็นต่อร่าง ToR ได้ในระหว่างวันที่ 28 ตุลาคม – 1 พฤศจิกายน 2564
สําหรับโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) เป็นโครงการรถไฟฟ้าที่เชื่อมโยงการเดินทางระหว่างนนทบุรี กับกรุงเทพมหานครฝั่งพระนครและฝั่งธนบุรี รวมถึงสมุทรปราการ เข้าด้วยกัน มีระยะทางรวมทั้งสิ้น 23.6 กิโลเมตร เป็นโครงสร้างทางวิ่งใต้ดิน 13.6 กิโลเมตร 10 สถานี และโครงสร้างทางวิ่งยกระดับ 10 กิโลเมตร 7 สถานี โดยมีแผนจะเริ่มดําเนินงานก่อสร้างในปี 2565 และเปิดให้บริการในปี 2570
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” เป็นห่วงคลัสเตอร์โรงเรียนในมุกดาหาร เร่งให้ทุกหน่วยงานดำเนินการแก้ปัญหาเร่งด่วน ชื่นชมมีแผนเผชิญเหตุชัดเจน
วันศุกร์ที่ 5 พฤศจิกายน 2564
โฆษกรัฐบาล เผย “นายกฯ” เป็นห่วงคลัสเตอร์โรงเรียนในมุกดาหาร เร่งให้ทุกหน่วยงานดําเนินการแก้ปัญหาเร่งด่วน ชื่นชมมีแผนเผชิญเหตุชัดเจน
โฆษกรัฐบาล เผย “นายกฯ” เป็นห่วงคลัสเตอร์โรงเรียนในมุกดาหาร เร่งให้ทุกหน่วยงานดําเนินการแก้ปัญหาเร่งด่วน ชื่นชมมีแผนเผชิญเหตุชัดเจน
วันนี้ (5 พฤศจิกายน 2564) นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการทรวงกลาโหม เป็นห่วงและสั่งหน่วยงานที่เกี่ยวข้องเร่งดําเนินการ กรณีพบคลัสเตอร์ผู้ติดเชื้อโควิด-19 ที่โรงเรียนคําสร้อยพิทยาสรรค์ อ.นิคมคําสร้อย จ.มุกดาหาร หลังเปิดเรียนได้ 3 วัน โดยเบื้องต้น ทางโรงเรียนได้ดําเนินการตรวจคัดกรอง ด้วยชุดตรวจ Antigen test kit (ATK) พบผลบวกในครูจํานวน 14 ราย และสุ่มตรวจในนักเรียน ผลเป็นบวก จํานวน 3 ราย รวมผล ATK เป็นบวก จํานวน 17 ราย จึงแจ้งทีมสอบสวนควบคุมโรค (CDCU) อ.นิคมคําสร้อย ทราบและลงพื้นที่เก็บสิ่งส่งตรวจเพื่อยืนยันผลตรวจทางห้องปฏิบัติติการทั้ง 17 ราย ต่อมาทีม CDCU และกลุ่มงานควบคุมโรคติดต่อ สสจ.มุกดาหาร และศปก.อําเภอนิคมคําสร้อยได้ลงพื้นที่เพื่อตรวจหาเชื้อโควิด-19 เชิงรุก โดยทําการตรวจ ATK ในนักเรียนและบุคลากรที่เกี่ยวข้องในโรงเรียน จํานวน 1,106 คน โดยแยกกลุ่มเสี่ยงที่สัมผัสใกล้ชิดจํานวน 160 ราย เพื่อเก็บสิ่งส่งตรวจยืนยันทางห้องปฏิบัติการ (RT-PCR)โดยได้ผลตรวจครบถ้วน ผลเป็นลบไม่พบเชื้อทุกราย จึงปล่อยนักเรียนกลับบ้าน แต่ยังคงให้เฝ้าระวังตัวเองอย่างต่อเนื่องภายใน 7 วัน หากมีอาการเข้าข่าย ให้รีบไปพบแพทย์ทันที อย่างไรก็ดี ทางโรงเรียนจะดําเนินการทําความสะอาด และพ่นฆ่าเชื้อภายในโรงเรียนต่อไป ทั้งนี้ โรงเรียนคําสร้อยพิทยาสรรค์ได้ดําเนินการฉีดวัคซีนให้กับนักเรียนและบุคลากรไปแล้วกว่า 70% ซึ่งเป็นการสร้างภูมิคุ้มกันแล้วในระดับหนึ่ง
โฆษกประจําสํานักนายกฯ กล่าวว่า นายกรัฐมนตรีชื่มชมการดําเนินการของภาคส่วนต่าง ๆ ในจังหวัดมุกดาหารที่ดําเนินการได้รวดเร็วเมื่อเผชิญกับเหตุการณ์ที่ต้องสงสัยว่าเกิดการแพร่ระบาดของโควิด-19 ในพื้นที่ แสดงให้เห็นถึงความเข้มแข็งของการบริหารงานภาครัฐ การบูรณาการการทํางานระหว่างภาคส่วนต่าง ๆ ในสังคม ไม่ว่าจะ ประชาชน บุคลากรสาธารณสุขของทางจังหวัดและอําเภอ บุคลากรทางการศึกษาและบุคลากรภาครัฐ ทําให้การรับมือต่าง ๆ ทั้งการคัดกรองแยกกลุ่มเสี่ยง การจัดหาสถานที่กักตัวและการสอบสวนโรคเกิดขึ้นอย่างรวดเร็ว สามารถควบคุมการแพร่ระบาดของโรคได้ในวงจํากัดและในเวลาที่เหมาะสม ทั้งนี้ขอให้ประชาชนมั่นใจว่า การเปิดเรียนแบบ On-site ได้มีการประเมินความพร้อมของโรงเรียนเป็นอย่างดี รวมถึงมีมาตรการป้องกันทางสาธารณสุขที่เข้มงวด มีการเฝ้าระวังเชื้ออย่างต่อเนื่อง เพื่อให้สามารถเปิดเรียนได้อย่างปลอดภัย ปลอดโรค ซึ่งในวันที่ 15 พฤศจิกายนนี้ จะมีโรงเรียนในสังกัดกรุงเทพมหานคร และโรงเรียนสังกัดอื่นๆ เปิดเรียนออนไซต์เพิ่มมากขึ้น นายกรัฐมนตรีได้เน้นย้ําให้ทุกภาคส่วนที่เกี่ยวข้องตรวจตรา ตรวจสอบให้ทุกโรงเรียนเข้มงวดมาตรการ 6-6-7 โดยยึดหลัก 6 มาตรการหลัก 6 มาตรการเสริม และ 7 มาตรการเข้ม รวมทั้งปรับระบบและเตรียมแผนรองรับ เพื่อให้สามารถใช้ชีวิตรูปแบบปกติใหม่ เมื่อเจอสถานการณ์การแพร่ระบาดจะสามารถรับมือได้อย่างทันท่วงที พร้อมกันนี้ยังได้ชื่นชมโรงเรียนคําสร้อยพิทยาสรรค์ จ.มุกดาหาร ที่ปฎิบัติตามมาตรการแผนรองรับได้อย่างดีเยี่ยม
รัฐบาลไทย-ข่าวทำเนียบรัฐบาล-โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน)
วันพุธที่ 1 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สํานักงานปลัดกระทรวงกลาโหม พื้นที่ ศรีสมาน)
สู่เป้าหมาย 33,000 คน ภายใน กันยายน 2564
อัปเดต “ศูนย์ฉีดวัคซีนทางเลือก ซิโนฟาร์ม”อํานวยความสะดวกให้ประชาชน พื้นที่ปากเกร็ด จ.นนทบุรี
- ฉีดวันที่ 31 ส.ค.64 จํานวน 900 คน
- ฉีดไปแล้ว 12,500 คน
- ต้องฉีดอีก 20,500 คน
รัฐบาลไทย-ข่าวทำเนียบรัฐบาล-กรมการขนส่งทางราง กระทรวงคมนาคม ออกมาตรการยกเว้นค่าธรรมเนียม สำหรับการเลื่อนหรือยกเลิกบัตรโดยสาร
วันศุกร์ที่ 9 กรกฎาคม 2564
กรมการขนส่งทางราง กระทรวงคมนาคม ออกมาตรการยกเว้นค่าธรรมเนียม สําหรับการเลื่อนหรือยกเลิกบัตรโดยสาร
เพื่อช่วยเหลือประชาชนที่ได้รับผลกระทบจากสถานการณ์การแพร่ระบาดของเชื้อไวรัสโคโรนา 2019 (COVID-19)
สถานการณ์การแพร่ระบาดของเชื้อไวรัสโคโรนา 2019 (COVID-19) ที่กระจายไปทั่วเป็นวงกว้าง และพบผู้ติดเชื้อเพิ่มขึ้นทุกวันเป็นจํานวนมาก ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) จึงได้ออกข้อกําหนดออกตามความในมาตรา 9แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 25) ข้อ 7 (2) ให้ประชาชนทั่วไปเดินทางข้ามเขตจังหวัดเท่าที่จําเป็น และมติคณะรัฐมนตรี เมื่อวันที่29 มิถุนายน 2564 ได้เห็นชอบให้ยกเลิกวันหยุดราชการเพิ่มเป็นกรณีพิเศษในวันอังคารที่27 กรกฎาคม 2564
โดยให้กระทรวงคมนาคม กระทรวงการท่องเที่ยวและกีฬา และหน่วยงานที่เกี่ยวข้องพิจารณากําหนดแนวทาง/มาตรการช่วยเหลือประชาชนที่อาจได้รับผลกระทบจากการยกเลิกวันหยุดราชการดังกล่าว เช่น การยกเว้นค่าธรรมเนียมสําหรับการเลื่อนหรือยกเลิกบัตรโดยสารและที่พัก เป็นต้น
เพื่อให้เป็นไปตามข้อกําหนดและมติคณะรัฐมนตรีดังกล่าว กรมการขนส่งทางราง (ขร.) กระทรวงคมนาคม ในฐานะหน่วยงานกํากับ ดูแล ระบบขนส่งทางราง จึงได้ออกประกาศให้ การรถไฟแห่งประเทศไทย (รฟท.) ที่เป็นผู้ให้บริการรถไฟระหว่างเมือง พิจารณายกเว้นค่าธรรมเนียมเป็นกรณีพิเศษ สําหรับผู้โดยสารที่ขอยกเลิกการเดินทางหรือขอเลื่อนกําหนดการเดินทาง ตั้งแต่เดือนกรกฎาคม 2564 เป็นต้นไป
เพื่อเป็นการให้ความช่วยเหลือแก่ประชาชนที่ได้รับผลกระทบในช่วงสถานการณ์การแพร่ระบาดของโรคที่เดินทางข้ามเขตจังหวัดเท่าที่จําเป็น รวมถึงเน้นย้ําให้หน่วยงานที่ให้บริการขนส่งทางรางทุกระบบเพิ่มความเข้มงวดสูงสุดในการตรวจคัดกรองการเดินทางของผู้โดยสารและปฏิบัติตามมาตรการควบคุมและป้องกันการแพร่ระบาดของโรคอย่างเคร่งครัด เพื่อร่วมจํากัดและลดการแพร่ระบาดของเชื้อไวรัส COVID-19 ต่อไป
รัฐบาลไทย-ข่าวทำเนียบรัฐบาล-ดร.สาธิต ติดตามการฉีดวัคซีนโควิด 19 รพ.สุโขทัย ภาพรวมกลุ่ม 18 ปีขึ้นไป และเด็ก 12-17 ปี ครอบคลุมแล้ว 90%
วันจันทร์ที่ 21 กุมภาพันธ์ 2565
ดร.สาธิต ติดตามการฉีดวัคซีนโควิด 19 รพ.สุโขทัย ภาพรวมกลุ่ม 18 ปีขึ้นไป และเด็ก 12-17 ปี ครอบคลุมแล้ว 90%
รัฐมนตรีช่วยว่าการกระทรวงสาธารณสุข ติดตามความคืบหน้าการฉีดวัคซีนโควิด 19 รพ.สุโขทัย เผยกลุ่ม18 ปี ขึ้นไป และ 12-17 ปี ครอบคลุมแล้ว 90% มีการจัดบริการในเรือนจําครอบคลุม 100% ส่วนกลุ่มเด็ก 5-11 ปี ตั้งแต่ 8-19 ก.พ. ฉีดไปแล้ว 413 คน
รัฐมนตรีช่วยว่าการกระทรวงสาธารณสุข ติดตามความคืบหน้าการฉีดวัคซีนโควิด 19 รพ.สุโขทัย เผยกลุ่ม18 ปี ขึ้นไป และ 12-17 ปี ครอบคลุมแล้ว 90% มีการจัดบริการในเรือนจําครอบคลุม 100% ส่วนกลุ่มเด็ก 5-11 ปี ตั้งแต่ 8-19 ก.พ. ฉีดไปแล้ว 413 คน โดยจะติดตามและนํากลุ่มเป้าหมายเข้ารับการฉีดวัคซีนทั้งเข็มปกติและเข็มกระตุ้นให้มากที่สุด เพื่อให้สามารถกลับมาใช้ชีวิตปกติวิถีใหม่ได้โดยเร็ว
วันนี้ (21 กุมภาพันธ์ 2565) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุข และคณะผู้บริหาร ติดตามการฉีดวัคซีนโควิด 19 ที่ รพ.สุโขทัย และกล่าวว่า กระทรวงสาธารณสุขมีเป้าหมายการฉีดวัคซีนให้ครอบคลุมประชาชนทุกกลุ่มมากที่สุด และในช่วงนี้เป็นการเร่งรัดการฉีดในกลุ่มเด็กนักเรียนเพื่อให้เด็กไปโรงเรียนได้อย่างปลอดภัยและช่วยป้องกันการแพร่ระบาดในครอบครัว ซึ่งที่ รพ.สุโขทัย พบว่ามีการบริหารจัดการวัคซีนใน อ.เมืองสุโขทัยได้ครอบคลุมทุกกลุ่ม โดยจัดจุดบริการทั้งรูปแบบออนไซด์ และกระจายจุดฉีดไปยัง รพ.สต. ทุกแห่งในอําเภอเพื่อเพิ่มการเข้าถึง และอํานวยความสะดวกให้กับประชาชน ภาพรวมการฉีดในกลุ่ม 18 ปีขึ้นไป และ 12-17 ปี ครอบคลุมแล้ว 90% รวมถึงมีการจัดบริการในเรือนจําให้กับนักโทษและเจ้าหน้าที่ผู้ปฏิบัติงานครอบคลุม 100% ส่วนในช่วงนี้ที่เร่งรัดการฉีดในกลุ่มเด็กนักเรียนอายุ 5-11 ปี รพ.สุโขทัยได้ประสานกับสถานศึกษาจัดบุคลากรไปฉีดให้ถึงโรงเรียน และบางส่วนนัดหมายให้มาฉีดแบบกลุ่มที่รพ. โดยตั้งแต่วันที่ 8-19 กุมภาพันธ์ ได้ฉีดวัคซีนให้กับเด็ก 5-11 ปี ในอําเภอเมืองไปแล้ว 413 คน จากที่แจ้งความประสงค์เข้ารับการฉีด 6,402 คน และในวันนี้ได้นัดหมายโรงเรียนเอกชนขนาดกลางภายในจังหวัด นํานักเรียนชั้นประถมศึกษาปีที่ 5 เข้ารับการฉีดวัคซีนไฟเซอร์(ฝาสีส้ม) จํานวน 160 คน โดยจัดบริการตามแนวทางของกระทรวงสาธารณสุข ได้แก่ จัดจุดฉีดที่ลดความกลัวของเด็กและเฝ้าระวังอาการอย่างใกล้ชิดเป็นเวลา 30 นาที ทั้งนี้ จะมีการติดตามและนํากลุ่มเป้าหมายเข้ารับการฉีดวัคซีนให้มากที่สุด ทั้งเข็มที่ 1, 2 และเข็มกระตุ้น เพื่อให้สามารถกลับมาใช้ชีวิตปกติตามรูปแบบวิถีใหม่ได้โดยเร็ว
สําหรับ ภาพรวมการฉีดวัคซีนโควิด 19 ของ จ.สุโขทัย ในกลุ่มประชาชนอายุ 18 ปีขึ้นไป ข้อมูลล่าสุดวันที่ 19 กุมภาพันธ์ ฉีดไปแล้ว 308,788 คน หรือ 86.59% ของประชากรที่มีอยู่จริงในพื้นที่ กลุ่มเด็ก อายุ 12-17 ปี ฉีดแล้ว 33,313 คน หรือ 84.83% ของกลุ่มเป้าหมาย และกลุ่มเด็กอายุ 5-11 ปี ฉีดแล้ว 1,794 คน หรือ 4.40% จากกลุ่มเป้าหมายที่ประสงค์ เข้ารับการฉีดวัคจํานวน 26,296 คน
**************************************** 21 กุมภาพันธ์ 2565